أكتشف الخطأ :

|  |  |
| --- | --- |
| الحكم الصحيح | المقطع الأول : |

الأبّ(وهو في السيارة): يعطيكم العافية يا جماعة، عرفت أنكم قادمون لتتعلّموابعض أحكام الصوم، فأنا مسافراتفاقا، وسأخبركم في الطريق ببعض الأحكام التي أعرفها.

أنا الآن خارج قريتي وذاهب إلى بيروت أتعلمون لماذا؟ طبعاً لن تعرفوا،أتعلمون الغيب؟! سوف أخبركم ولكن لا تشوشوا عليّ!!؟؟

أنا بدي أفطر اليوم لأنّي حسّيت حالي تعبان، فقلت لحالي قوم يا زلمي انزل ع بيروت، طلّ ع خيّك بالمستشفى وهيك بكون ما سافرت للفرار من الصوم لأنو جدي ألله يرحموا ويرحم أمواتكم قلي:

يا جدي ما بيجوز السفر بشهر رمضان للفرار من الصوم، ما بيجوز، حرام، حرام.

أي يا جماعة، ع سيرة جدّي الله يرحموا ويرحموا امواتكم جميعًا، كان يصوم من زمان بالسفر، كانوا يجوا من الضيعة ليبيعوا الموسم ببيروت، وبهيديك الأيّام كانت العالم معتّرة – والله ما حدا معتّر غيرنا- المهم كان جدّي ما بيعرف أنّو بالسفر بدّن يفطروا، يعني كان جاهل بالحكم متل ما بيقولوا المشايخ، فوقت اللي اجا الاسلام من جديد عرف بالحكم، فيا حرام شو بكي وصرّخ،

وبلّش يقضي هيديك الأيام.

وضلّ يقضي فيهن لحتّى توفّى، الله يرحموا (يعود للبكاء من جديد) سمّعونا الفاتحة عن روح جدّي وأروح أمواتكم والشهداء.

**(فجأة يصادف ابنه واقف على جانب الطريق، وهو يشير إليه بالتوقّف)**

يه هيدا أبني شو عم يسوّي هون ؟

(يوقف السيارة قربه وينزل الشباك)

الأب: وله شو عم تسوي هون يا ولد؟

الولد: با با با بابا

الاب: با با با طلاع بالسيارة طلاع

الاب: ما خبرتني شو عم تسوّي هون؟

الابن: حبيت روح معك ع بيروت، فجيت انتطرك هون لانو اذا طلبت منك بالضيعة تاخدني ما رح تقبل.

الاب: ليك خبّرني احكام صوم المسافر.

الابن: ماشي يالله يا بابا

الأب: نحنا هلق مسافرين، وين فينا نفطر؟

الابن: سؤال هين، ( يتحدث بالفصحى): يمكننا أن نفطر بعد أن نقطع مسافة 22 كلم و10 امتار

الاب: برافو يا ولد، برافو، ما خيبتلي أملي وظني فيك، شايفين يا جماعة الخير، الولد سر أبوه (الولد مبسوط ويهز برأسه)

............................................

|  |  |
| --- | --- |
| الحكم الصحيح | الحكم الوارد خطأ |
| يجوز السفر في شهر رمضان للفرار من الصوم، ولو من دون عذر، لكنّه مكروه قبل مُضِيّ ثلاثة وعشرين يومًا منه. | ما بيجوز السفر بشهر رمضان للفرار من الصوم، ما بيجوز، حرام، حرام |
| من صام في السفر جهلاً بأصل حكم السفر، يصحّ صومه. | كان جاهل بالحكم وبلّش يقضي هيديك الأيام |
| إذا سافر الصائم قبل الزوال،جاز له الإفطار إذا وصل إلى حدّ الترخّص أي المكان الذي يختفي فيه صوت الأذان أوتتوارى فيه الجدران. | يمكننا أن نفطر بعد أن نقطع مسافة 21 كلم و10 امتار |

...........................................................

|  |  |
| --- | --- |
| الحكم الصحيح | المقطع الثاني : |

الابن: يالله يا بابا كفي اسئلة كفي، واسألني قبل أن تفقدني

الاب: أي .... إذا نحنا ما فطرنا بالسفر ورجعنا قبل الظهر...

الابن (مقاطعا): بيقولو يا بابا "قبل الزوال" مش "قبل الظهر"

الأب: طيب،إذا نحنا ما فطرنا بالسفر ورجعنا قبل الزوال، قبل الظهر، قبل الأدان، متل ما بدك، شو منعمل؟

الابن: منفطر على الاحوط وجوبًا

الاب: شو هيدي؟

الابن: علي الأحّوط، هيدا ال بيحكوا عنو بالفتاوى

الاب: والله والله منّك هيّن منين متعلّم كل هالشغلات؟

الابن: ثقافة شخصية

الأب : طيب إذا سافرنا قبل الزوال يعني الظهر وما نوينا الصيام بالليل فينا نضل صايمين ؟

الأبن : لحظة هي بدها تفكير منيح إذا سافرت قبل الزوال وما كنت ناوي الصيام على الفجر أكيد فيك تنوي ع الطريق وتبقى صايم بس بشرط ما تكون أكلت شي.

الاب: طيب، اذا سافرنا وفطرنا بالسفر ورجعنا عالضيعة قبل الآذان، شو منعمل؟

الابن: قلنا يا بابا "قبل الزوال".

الاب (بغضب): خلّصني اعطيني الجواب حاجة تتفلسف عليّ

الابن: اي اي حاضر حاضر، منقضي هيدا اليوم ومندفع كفارة يا بابا: يعني بدك تطعمي 600 مسكين وتصوم 600 يوم وتعتق 60 رقبة.

الاب: وله، مين مخبّرك أنو الكفارة هيك؟

الابن: ابن خالي شكيب

الاب: طيب زبطلنا ياها شوي

الابن: طيب يا بابا اقضي هيدا اليوم بعد شهر رمضان وطعمي 20 مسكين بس، منيح هيك؟

الاب: يعني صارت شوي هينة، ع كل حال انشالله ما يكونوا هالمساكين بياكلوا أدّك

طيب اذا سافرنا من الضيعة بعد الزوال – منيح هيك – منفطر أو ما منفطر؟

الابن: طبعًا بدنا نفطر، لأنو السفر بعد الزوال بيتعّب أكتر من قبل الزوال، كرمال هيك بس تسافر بعد الزوال بدك تفطر على الأقوى

الأب: على الأقوى قلتلي

الابن: أي أي يا بابا، هيدي مصطلحات فقهية يعني يمكن تكون جديدة عليك.

الأب: بتعرف يا وجه السحارة كنت مفكر حالي بعرف أحكام السفر، طلعت ما بعرف شي، الحمد لله انك نزلت معي ع بيروت وفهمتني كل هالاحكام

|  |  |
| --- | --- |
| الحكم الصح | الحكم الوارد خطأ |
| إذا سافر الصائم قبل الزوال(الظهر)يبطل صومه سواءٌ بيّت النيّة أم لا. | إذا سافرت قبل الزوال وما كنت ناوي الصيام على الفجر فيك تنوي ع الطريق وتبقى صايم بس بشرط ما تكون أكلت شي |
| إذا رجع المسافر إلى بلده أو إلى بلد نوى فيه الإقامة عشرة أيّام على الأقلّ، قبل الزوال ولم يكن قد أتى بالمفطِّر- يجب تجديد النيّة والصوم. | اذا نحنا ما فطرنا بالسفر ورجعنا قبل الزوال،  منفطر على الاحوط وجوبًا |
| إذا رجع المسافر إلى وطنه قبل الزوال وكان قد أتى بالمفطِّر، أو رجع بعد الزوال- لا يجب الأداء بل يجب القضاء فقط. | اذا سافرنا وفطرنا بالسفر ورجعنا عالضيعة قبل الآذان، منقضي هيدا اليوم ومندفع كفارة |
| - إذا سافر بعد الزوال يبقى صائمًا. | لما تسافر بعد الزوال يجب أن تفطر على الأقوى |